આ પ્રોજેક્ટ સાથે સંકળાયેલ અને વિજ ઉત્પન્ન કરવા ખાસ ડિઝાઈન કરાયેલ ઉપકરણના ડિઝાઈનર માઇકલ મેકક્લોસ્કીનું કહેવું છે કે, આ ઉપકરણ હવાથી ફરવાવાળી ટર્બાઈનને રીપ્લેસ કરવા માટે નથી બનાવાયું. પવનચક્કી જેટલી ઉર્જા ઉત્પન્ન ક્ષમતા આ ઝાડમાં નહીં હોય. આ ટેક્નોલોજી એવા નાના-નાના મશીનોની નવી માર્કેટ ઉભી કરશે જે સ્થાનિક જરૂરીયાત પૂરતી વિજળી ઉભી કરવા માટે ઉત્તમ રહેશે. આ નવી શોધથી ઘરમાં દૈનિક વપરાશના સંસાધનોને રિચાર્જ કરી શકાશે. આ ઉપકરણ તૈયાર કરનાર વૈજ્ઞાનિકોનું કહેવું છે કે આ ટેક્નોલોજીની સકારાત્મક બાજુ તેની સુંદર ડિઝાઈન તથા નાના સ્તરે કામ કરવાની ક્ષમતા છે. જેની મદદથી ઓફગ્રીડ વિજળી ઉત્પન્ન કરી શકાય છે.